Լե՛ռ	քարափի	վրա	ցից	գլուխը	բարձրացընում, թամաշա	ա	անում	հանդարտ, հազար	գլխանի դևի	պես, Երևանու	հազար	տարեկան	քավթառ, պառաված, չորս	կողմը	խանդակով	կապած, բրջերով	ղայիմացրած, սուր-սուր	ատամները	գլխին	շարած, հինգ	գազաչափ	հաստ	պարսպով երկու	տակ	բռնած, մեկ	ոտը	Կոնդումը, մեկ	ոտը	Դամուրբուլաղի	գլխին	դրած, մեկ	բերանը հյուսիս, մեկը	հարավ	բաց	արած, չորացած	գլուխը	երկինքը	ցցած, լեն	փեշերը	երկրումը	փռած, անամոթ	երեսը	կոկած, սվաղած, հազար	բնով, հազար	փանջարա	աչքերը	դես	ու	դեն	չռած, ջուխտ	չանգերով	Զանգվի	քարոտ, զարհուրելի, սևադեմ	ձորը	խտտած, դոշին	կպցրած՝ անմազ, անլեզու, մարդակեր	բերդը	ու	դեղնած	երեսը	հեռու	տեղից	ծածկում, ագահ	աչքերը	գետնին քցում, ու	միամիտ	տեսնողին	դհա	շուտով	խաբի, դհա	հեշտ	իր	ծոցը	քաշի	ու	բիրադի, անձեն, անսաս	կուլ	տա, փչացնի: